CELEX: 32009R0381
Language: hu
Date: 2009-05-08 00:00:00
Title: A Bizottság 381/2009/EK rendelete ( 2009. május 8. ) a Svájcból származó szárított, kicsontozott marhahúsra vonatkozó import vámkontingens részletes alkalmazási szabályainak megállapításáról szóló 2092/2004/EK rendelet módosításáról

9.5.2009   
            
            
               HU
            
            
               Az Európai Unió Hivatalos Lapja
            
            
               L 116/16
            
         
      A BIZOTTSÁG 381/2009/EK RENDELETE
   
   (2009. május 8.)
   a Svájcból származó szárított, kicsontozott marhahúsra vonatkozó import vámkontingens részletes alkalmazási szabályainak megállapításáról szóló 2092/2004/EK rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 144. cikke (1) bekezdésére, figyelemmel 4. cikkére is,
   mivel:
   
               (1)
            
            
               A 2092/2004/EK bizottsági rendelettel (2) összhangban egyes termékek esetében a behozatal előtt igazolást kell benyújtani arról, hogy a termékek Svájcból származnak. Az ezeket az igazolásokat kibocsátó hatóság neve az említett rendelet III. mellékletében található. A rendelet 4. cikkének (2) bekezdése úgy rendelkezik, hogy új kibocsátó hatóság kijelölése esetén a III. melléklet módosítható.
            
         
               (2)
            
            
               Svájc arról értesítette a Bizottságot, hogy új hatóságot jelölt ki az eredetigazolások kibocsátására.
            
         
               (3)
            
            
               A 2092/2004/EK rendeletet ezért ennek megfelelően módosítani kell.
            
         
               (4)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   A 2092/2004/EK rendelet III. melléklete helyébe az e rendelet mellékletében található szöveg lép.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. május 8-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 299., 2007.11.16., 1. o.
   
      (2)  HL L 362., 2004.12.9., 4. o.
   
      MELLÉKLET
      
         
            „III. MELLÉKLET
            
               Az exportáló országokban az eredetigazolás kibocsátására felhatalmazott hatóságok listája
            
            SVÁJC
            
                        —
                     
                     
                        Office fédéral de l'agriculture/Bundesamt für Landwirtschaft/Ufficio federale dell'agricoltura.”